SET ดิ่งกว่า 10 จุด ตามตปท.-เจอแรงขายกลุ่มแบงก์-พลังงาน
SET ดิ่งกว่า 10 จุด ล่าสุด ณ เวลา 10.05 น. ลบ 10.15 จุด หรือ 0.78%มาที่ 1,297.42 จุด สูงสุดที่ 1,300.97 จุด ต่ำสุดที่ 1,296.81 จุด มูลค่าซื้อขายที่ 2,446 ล้านบาท โดยตลาดหุ้นปรับตัวลงตามตลาดหุ้นภูมิภาค ขณะที่มีแรงขายออกมาในกลุ่มธนาคารและกลุ่มพลังงาน
9 ก.พ. 2559

ผู้สื่อข่าวรายงานว่า ตลาดหุ้นไทยดัชนี SET ณ เวลา 10.05น. ลบ 10.15จุด หรือ 0.78%มาที่ 1,297.42 จุด สูงสุดที่ 1,300.97 จุด ต่ำสุดที่ 1,296.81 จุด มูลค่าซื้อขายที่ 2,446ล้านบาท
โดยตลาดหุ้นปรับตัวลงตามตลาดหุ้นภูมิภาค ขณะที่มีแรงขายออกมาในกลุ่มธนาคารและกลุ่มพลังงาน
โดย บล.ไอร่า วิเคราะห์ SET วันนี้มีโอกาสลดลงภายใต้ประเด็นต่างประเทศ ซึ่งแม้เป็นปัจจัยเดิมแต่ยังมีน้ำหนักกดดันภาพรวมตลาด โดยเฉพาะราคาน้ำมันที่ปรับลดลงต่ำกว่า 30USD อีกครั้ง นอกจากนี้ยังมีความไม่แน่นอนว่าเฟดจะปรับขึ้นอัตราดอกเบี้ยในปีนี้หรือไม่ โดยอยู่ระหว่างรอถ้อยแถลงของประธานเฟดต่อสภาคองเกรสในวันพุธ – พฤหัสนี้ 
บล.ซีไอเอ็มบี (ประเทศไทย) วิเคราะห์ SET วันนี้ยังผันผวนทั้งแดนบวกและลบ โดยมีแนวรับ 1,298-1,294 จุด, แนวต้าน 1,312-1,316 จุด ทั้งนี้ช่วงก่อนการแถลงของประธาน FED คาดยังคงผันผวนตามตลาดหุ้นสหรัฐที่ปรับตัวลงจากความกังวลเรื่องความไม่แน่นอนการการปรับขึ้นดอกเบี้ย-การเติบโตของศก. ส่งผลให้เกิดแรงขายหุ้นกลุ่มสถาบันการเงินและเทคโนโลยี
สรุป 10 หลักทรัพย์ที่กดดัชนี

ที่มา ASPEN